Ettepanek: NÕUKOGU OTSUS, millega kehtestatakse Euroopa Liidu võetav seisukoht rahvusvahelises teraviljanõukogus 1995. aasta teraviljakaubanduse konventsiooni pikendamise kohta /* COM/2012/0779 final - 2012/0362 (NLE) */





SELETUSKIRI 1. Ühendus sõlmis teraviljakaubanduse konventsiooni (1995) (edaspidi „konventsioon”) nõukogu otsusega 96/88/EÜ[1] kehtivusega kuni 30. juunini 1998 ning pärast seda on selle kehtivust korrapäraselt pikendatud. Viimati pikendati kõnealust konventsiooni teraviljanõukogu otsusega 2011. aasta juunis ja see jääb jõusse kuni 30. juunini 2013. 2. Euroopa Liit on huvitatud konventsiooni edasisest pikendamisest kuni kahe aasta võrra. 3. Konventsiooni pikendamine tähendab ELi osamaksude jätkumist rahvusvahelise teraviljanõukogu halduseelarvesse, mis hõlmab nii 1995. aasta teraviljakaubanduse konventsiooni kui ka 1999. aasta toiduabi konventsiooni. Kõnealune osamaks kirjendatakse ELi eelarve punktis 05 06 01 (rahvusvahelised põllumajanduskokkulepped). 4. Käesoleva ettepaneku eesmärk on taotleda komisjonile nõukogu luba, et hääletada ELi nimel rahvusvahelises teraviljanõukogus teraviljakaubanduse konventsiooni pikendamise poolt kuni 30. juunini 2015. 2012/0362 (NLE) Ettepanek: NÕUKOGU OTSUS, millega kehtestatakse Euroopa Liidu võetav seisukoht rahvusvahelises teraviljanõukogus 1995. aasta teraviljakaubanduse konventsiooni pikendamise kohta EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 207 koostoimes artikli 218 lõikega 9, võttes arvesse komisjoni ettepanekut ning arvestades järgmist: (1) Ühendus sõlmis 1995. aasta teraviljakaubanduse konventsiooni nõukogu otsusega 96/88/EÜ[2] ja pärast seda on konventsiooni kehtivust regulaarselt kahe aasta kaupa pikendatud. Viimati pikendati kõnealust konventsiooni rahvusvahelise teraviljanõukogu otsusega 2011. aasta juunis ja see jääb jõusse kuni 30. juunini 2013. Edasine pikendamine on liidu huvides. Komisjoni, kes esindab ELi teraviljakaubanduse konventsioonis, tuleks seepärast volitada sellise pikendamise poolt hääletama, ON TEINUD JÄRGMISE OTSUSE: Artikkel 1 Liidu võetav seisukoht rahvusvahelises teraviljanõukogus on hääletada 1995. aasta teraviljakaubanduse konventsiooni edasise pikendamise poolt kuni kaheks aastaks. Komisjon on volitatud väljendama kõnealust seisukohta rahvusvahelises teraviljanõukogus. Artikkel 2 Käesolev otsus jõustub selle vastuvõtmise päeval. Brüssel, Nõukogu nimel eesistuja FINANTSSELGITUS Poliitikavaldkond: Põllumajanduse ja maaelu areng Tegevus: Põllumajanduse ja maaelu arengu poliitikavaldkonna rahvusvahelised aspektid Meetme nimetus: 1995. aasta teraviljakaubanduse konventsiooni pikendamine 1. EELARVERIDA + RUBRIIK: Rubriik 4 – EL rahvusvahelise partnerina 05 06 01: Rahvusvahelised põllumajanduskokkulepped 2. ÜLDISED ARVNÄITAJAD 2.1. Meetme kogukulu (tegevusassigneeringud): 0,833 miljonit eurot 2.2. Kohaldatakse: 1.7.2013–30.6.2015 2.3. Üldine mitme aasta kulude eelarvestus (miljonit eurot), eelarvepädeva institutsiooni poolt heaks kiidetud 2014. ja 2015. eelarveaastaks || 2013/14 || 2014/15 || Kokku Kulukohustused || 0,406 || 0,427 || 0,833 Maksed || 0,406 || 0,427 || 0,833 2.4. Kooskõla finantsplaneeringu ja finantsperspektiiviga X Ettepanek vastab olemasolevale finantsplaneeringule 2.5. Finantsmõju tuludele X Ettepanekul puudub finantsmõju tuludele (hõlmab meetme rakendamisega seotud tehnilisi aspekte). 3. EELARVE TUNNUSJOONED Kulu liik || Uus || EFTA osamaks || Taotlejariikide osamaksud || Finants-perspektiivi rubriik Kohustuslik || Liigendatud || EI || EI || EI || 4 ELi ülemaailmne roll 4. ÕIGUSLIK ALUS Asutamislepingu artikkel 207 koostoimes artikli 218 lõikega 9. 5. KIRJELDUS JA PÕHJUSED 5.1. Vajadus Euroopa Liidu sekkumise järele Võttes arvesse ELi majanduslikku tähtsust, eriti põllumajanduse valdkonnas, peab EL olema esindatud rahvusvahelistes põllumajanduskokkulepetes, mille kaudu ta saab olulist teavet üleilmsete arengutendentside kohta ning mille kaudu on tal võimalik kaitsta oma huvisid asjaomaste toodete osas. ELi tasutav liikmemaks rahvusvahelisele teraviljanõukogule võimaldab täita rahvusvaheliste kokkulepete eesmärke. Teraviljakaubanduse (1995) ja toiduabi (1999) konventsioonide haldamise eest vastutav rahvusvaheline teraviljanõukogu aitab saavutada kokkulepete eesmärke, milleks on rahvusvaheline koostöö, statistikaalase teabe vahetamine, turu suundumuste prognoosimine jne. Ühtlasi tagab nimetatud nõukogu toiduabi konventsiooniga võetud kohustuse kindlustada arengumaadele Euroopa Liidu antav minimaalne toiduabi kogus. Konventsioonides osalemine on seetõttu kooskõlas ELi huvidega. Liikmemaksu suurus määratakse kindlaks igal aastal ja seda tuleb tasuda seni, kuni EL konventsioonides osaleb. On ilmne, et kui EL peaks omal jõul täitma samu ülesandeid, mida täidab rahvusvaheline teraviljanõukogu, oleks sellest tulenevad kogukulud palju suuremad kui liikmemaksud. 5.2. Kavandatavad meetmed ja eelarvekorraldus EL tasub rahvusvahelisele teraviljanõukogule igal aastal liikmemaksu seni, kuni EL on konventsioonide osaline. Euroopa Komisjon võtab täielikult osa rahvusvahelise teraviljanõukogu (IGC) tegevusest ja saab osa kõigist liikmetele ettenähtud soodustustest. 6. FINANTSMÕJU 6.1. Kogu finantsmõju tegevusassigneeringutele Kulukohustused (kolm kohta pärast koma): 0,833 miljonit eurot kaheks aastaks: 0,406 miljonit aastaks 2013/2014 ja 0,427 miljonit euro aastaks 2014/2015. 6.2. Arvestus Mõlema konventsiooni kohaldamisega seotud kulud kaetakse kõigi teraviljakaubanduse konventsiooni osaliste iga-aastasest liikmemaksust. Osalisriigi liikmemaksu suurus kehtestatakse võrdeliselt asjaomasele liikmele määratud häälte arvuga ning võrdeliselt liikme osakaaluga rahvusvahelisel turul. Teraviljakaubanduse konventsioonis on kokku 2 000 häält, millest Euroopa Liidul on 2013/2014. aastal ja 2014/2015. aastal hinnanguliselt 380 häält. Hääle hinnanguline maksumus 2013/2014. aastal on 1 070 eurot, mis teeb ELi liikmemaksuks 0,406 miljonit eurot. Võttes arvesse hääle maksumuse korrigeerimist, on hinnanguline kulu 2014/2015. aastal 0,427 miljonit eurot. Kõnealused summad juba sisaldavad 10 % kindlusvaru (vahetuskursid, ootamatud muutused organisatsioonis jne). Arvutuste jaoks kasutasime vahetuskurssi: 1,25 EUR = 1 GBP. 7. MÕJU PERSONALILE JA HALDUSKULUD 7.1. Mõju personalile Ametikoha liik || Personal, kes määratakse tegevust juhtima, kasutades olemasolevaid ressursse || Kokku || Tegevusest tulenevate ülesannete kirjeldus Alaliste ametikohtade arv || Ajutiste ametikohtade arv || Ametnikud või ajutine personal || A B C || 0,2 0,1 – || – – – || 0,2 0,1 – || Rahvusvahelise teraviljanõukogu koosolekutel osalemise ettevalmistamine ja järelmeetmed Muu personal || – || – || – || Kokku || 0,3 || – || 0,3 || 7.2. Personaliga seotud üldine finantsmõju Ametikoha liik || Summa eurodes || Arvutusmeetod Ametnikud Ajutised töötajad || 36 600 || 0,3 x 122 000 Muu personal || || Kokku || 36 600 || 8. JÄRELEVALVE JA HINDAMINE 8.1. Järelvalvekord Komisjoni talitused võtavad täielikult osa rahvusvahelise teraviljanõukogu (halduskomiteed, nõukogu) eri koosolekutest; nimetatud organid vastutavad eelarvesse tehtavate maksete kindlaksmääramise eest. Kõnealuste koosolekute aruanded ja koosolekute käigus vastu võetud otsused avaldatakse ning on liikmetele vabalt kättesaadavad. 9. PETTUSEVASTASED MEETMED ELi tasutava osamaksu rakendamist ja järelevalvet kontrollitakse kooskõlas rahvusvahelise teraviljanõukogu poolt ettenähtud eeskirjadega. Auditi ja järelevalvega seotud üksikasjad on sätestatud kõnealuse rahvusvahelise organisatsiooni õigusliku aluse raames. Organisatsiooni raamatupidamisaruanded kinnitab sõltumatu välisaudiitor. Kinnitatud aruanne edastatakse rahvusvahelise teraviljanõukogu pädevale organile, kes selle heaks kiidab ning seejärel avaldab. [1] EÜT L 21, 27.1.1996, lk 47. [2] EÜT L 21, 27.1.1996, lk 47.